
Σύσταση Διευθύνσεων Εκπαίδευσης και Επιθεώρησης και Κλάδου Επι¬ 
θεωρητών στη Γενική Γραμματεία Εθνικής Στατιστικής Υπηρεσίας 
της Ελλάδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 24 (παρ. 5) του Ν. 1558/1985 «Κυβέρνηση και Κυ¬ 
βερνητικά όργανα» (ΦΕΚ 137/Α’). 

β) Του άρθρου 9 (παρ. 10) του Ν. 1586/1986 «Βαθμολογική διάρ¬ 
θρωση των θέσεων του Δημοσίου, νομικών προσώπων δημοσίου δικαίου 
και των οργανισμών τοπικής αυτοδιοίκησης και άλλες διατάξεις» (ΦΕΚ 
137/Α’). 

2. Την αριθμ. Υ. 1201/5.10.1990 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Εθνικής Οικο¬ 
νομίας Ευθυμίου Χριστοδούλου» (ΦΕΚ 636/Β/1990). 

3. Την αριθμ. Υ.1140/1051173/1390/0001/1990 κοινή από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στο Υφυπουργό Οικονομικών» 
(ΦΕΚ 420/Β). 

4. Την αριθμ. 81/1991 γνωμοδότηση του Συμβουλίου της Επικρά¬ 
τειας μετά από πρόταση των Υπουργών Προεδρίας της Κυβέρνησης και 
Αναπληρωτή Υπουργού Εθνικής Οικονομίας και του Υφυπουργού Οι¬ 
κονομικών, αποφασίζουμε: 

Άρθρο 1 

ΣΥΣΤΑΣΗ ΔΙΕΥΘΥΝΣΕΩΝ ΕΚΠΑΙΔΕΥΣΗΣ ΚΑΙ ΕΠΙΘΕΩΡΗ¬ 
ΣΗΣ 

1. Στη Γενική Γραμματεία Εθνικής Στατιστικής Υπηρεσίας της Ελ¬ 
λάδος (Γ.Γ.ΕΣΥΕ) συνιστώνται οι ακόλουθες Διευθύνσεις: 

α) Διεύθυνση Εκπαίδευσης 
β) Διεύθυνση Επιθεώρησης 

2. Αρμοδιότητα της Διεύθυνσης Εκπαίδευσης είναι ο προγραμματι¬ 
σμός η οργάνωση και εκτέλεση εκπαιδευτικών προγραμμάτων για την 
επαγγελματική κατάρτιση των υπαλλήλων και η διαρκής συνεργασία 
με τις εκπαιδευτικές μονάδες του Εθνικού Κέντρου Δημόσιας Διοίκη¬ 
σης. 

3. Η Διεύθυνση Εκπαίδευσης συγκροτείται από τα παρακάτω Τμή¬ 
ματα και από το Γραφείο Γραμματείας: 

α) Τμήμα Εισαγωγικής Εκπαίδευσης 
β) Τμήμα Επιμόρφωσης 
γ) Γραφείο Γραμματείας. 

4. Οι αρμοδιότητες των Τμημάτων της Διεύθυνσης Εκπαίδευσης εί¬ 
ναι οι εξής: ■ ■ 

α) Τμήμα Εισαγωγικής Εκπαίδευσης: 

Η οργάνωση και εκτέλεση των προγραμμάτων εισαγωγικής εκπαί¬ 
δευσης των υπαλλήλων, τόσο πριν την ανάληψη υπηρεσίας ή εντός του 
πρώτου εξαμήνου από την ημερομηνία ανάληψης υπηρεσίας το αργό¬ 
τερο, με σκοπό τη γενική ενημέρωση, όσο και οποτεδήποτε μετά την συ¬ 
μπλήρωση δύο (2) μηνών υπηρεσίας και μέχρι τη λήξη της διετούς δο¬ 
κιμαστικής υπηρεσίας, σε συνεργασία και με το Εθνικό Κέντρο Δημό¬ 
σιας Διοίκησης. 

Η οργάνωση και εκτέλεση, σε συνεργασία με το Ινστιτούτο Διαρκούς 
Επιμόρφωσης, κοινών προγραμμάτων εισαγωγικής εκπαίδευσης για 
υπαλλήλους περισσότερων Υπουργείων ή Ν.ΠΔΔ, με βάση τη συνάφεια 
των (αντικειμένων ή για θέματα κοινού ενδιαφέροντος. 

β) Τμήμα Επιμόρφωσης: 

Η οργάνωση και εκτέλεση προγραμμάτων επιμόρφωσης ειδικού εν¬ 
διαφέροντος για τους υπαλλήλους της Γ.Γ.ΕΣΥΕ. Στα προγράμματα 
αυτά μπορεί να περιλαμβάνονται, σε συνεργασία με το Ινστιτούτο Διαρ¬ 
κούς Επιμόρφωσης και θέματα γενικού ενδιαφέροντος, όταν τούτο κρί- 
νεται σκόπιμο ή οικονομικώς συμφέρον. 

Η οργάνωση και εκτέλεση προγραμμάτων επαγγελματικής εξειδί- 
κευσης των υπαλλήλων της Γ.Γ.ΕΣΥΕ, σε αντικείμενα της Υπηρεσίας 
τους. 

Η οργάνωση και εκτέλεση, σε συνεργασία με την Εθνική Σχολή Δη¬ 
μόσιας Διοίκησης, προγραμμάτων προαγωγικής εκπαίδευσης των 
υπαλλήλων της Κατηγορίας ΠΕ της Γ.Γ.ΕΣΥΕ. Τα προγράμματα 
αυτά μπορεί να οργανώνονται και κατά κύκλους Υπουργείων με βάση 
τη συνάφεια του αντικειμένου τους. 

Η μέριμνα για την μετεκπαίδευση των υπαλλήλων της Γ.Γ.ΕΣΥΕ 
στις περιπτώσεις που αυτή κρίνεται αναγκαία για την διεύρυνση των 
επιστημονικών ή τεχνικών τους γνώσεων, που είναι πρόσφορες για την 
καλύτερη αντιμετώπιση των αναγκών της Υπηρεσίας, ή την ειδίκευση 
τους σε σύγχρονες τεχνικές διοίκησης και τεχνολογίας. 

Η μέριμνα για την μεταπτυχιακή εκπαίδευση των υπαλλήλων της 
Γ.Γ. ΕΣΥΕ Κατηγορίας ΠΕ ή ΤΕ σε ΑΕΙ της ημεδαπής ή της αλλοδα¬ 
πής, για τη λήψη μεταπτυχιακού τίτλου σπουδών, συναφούς με το (αντι¬ 
κείμενο της Γ.Γ. ΕΣΥΕ. 

Η μέριμνα για την έκδοση απόφασης, με την οποία ορίζεται το διδα¬ 
κτικό προσωπικό των εκπαιδευτικών προγραμμάτων που εκτελεί η 
Γ.Γ. ΕΣΥΕ, εφόσον δεν ανήκει στο διδακτικό προσωπικό του Εθνικού 
Κέντρου Δημόσιας Διοίκησης, 
γ) Γραφείο Γραμματείας. 

Η τήρηση πρωτοκόλλου και αρχείου της Διεύθυνσης. Η ευθύνη για 
την δακτυλογράφηση, αναπαραγωγή και διακίνηση των εγγράφων, την 
υποδοχή και πληροφόρηση των συναλλασσόμενων με τη Διεύθυνση και 
για την εν γένει γραμματειακή υποστήριξη των μονάδων και του προ¬ 
σωπικού της Διεύθυνσης. 

5. Αρμοδιότητα της Διεύθυνσης Επιθεώρησης είναι: 

Η ευθύνη για την επιθεώρηση και τον έλεγχο των Κεντρικών και Πε¬ 
ριφερειακών Υπηρεσιών της Γ.Γ. ΕΣΥΕ για τη διενέργεια διοικητικών 
ερευνών και διοικητικών εξετάσεων και την καθοδήγηση των Περιφε¬ 
ρειακών Υπηρεσιών σε θέματα αρμοδιότητάς τους. 

6. Η Διεύθυνση Επιθεώρησης συγκροτείται από τα παρακάτω Τμή¬ 
ματα και από το Γραφείο Γραμματείας. 

α) Τμήμα Επιθεώρησης, Ελέγχου και Προγραμματισμού των Κε¬ 
ντρικών Υπηρεσιών. 

β) Τμήμα Επιθεώρησης και ελέγχου των Περιφερειακών Υπηρε¬ 
σιών. 

γ) Τμήμα Διοικητικών Ερευνών και Εξετάσεων. 

δ) Γραφείο Γραμματείας. 

7. Οι αρμοδιότητες των Τμημάτων της Διεύθυνσης Επιθεώρησης εί¬ 
ναι οι εξής: ’ 

α) Τμήμα Επιθεώρησης, Ελέγχου και Προγραμματισμού των Κε¬ 
ντρικών Υπηρεσιών. 

Η άσκηση επιθεώρησης και ελέγχου των Κεντρικών Υπηρεσιών της 
Γ.Γ.ΕΣΥΕ, με σκοπό τη διαπίστωση της κανονικής και εύρυθμης λει- 
τουργίοις τους και της ορθής εφαρμογής των κειμένων διατάξεων και 
σχετικών οδηγιών και η μέριμνα για τον προγραμματισμό των επιθεω- 
ρησιακών ελέγχων. Η σύνταξη εκθέσεων επιθεώρησης και η υποβολή 
τους στο Τμήμα Διοικητικών Ερευνών και Εξετάσεων. 

β) Τμήμα Επιθεώρησης και Ελέγχου των Περιφερειακών Υπηρε¬ 
σιών. 

Η άσκηση επιθεώρησης και ελέγχου των Περιφερειακών Υπηρεσιών 
της Γ.Γ.ΕΣΥΕ, με σκοπό τη διαπίστωση της κανονικής και εύρυθμης 
λειτουργίας τους και της ορθής εφαρμογής των κειμένων διατάξεων και 
σχετικών οδηγιών και η μέριμνα για τον προγραμματισμό των επιθεω- 


ρησιακών ελέγχων. Η σύνταξη εκθέσεων επιθεώρησης και η υποβολή 
τους στο Τμήμα Διοικητικών Ερευνών και Εξετάσεων. ■ 

Η Καθοδήγηση των Περιφερειακών Υπηρεσιών επί θεμάτων αρμο¬ 
διότητας αυτών, κατά τον διενεργούμενο υπηρεσιακό έλεγχο. Η συνε¬ 
χής ενημέρωση της ηγεσίας του Υπουργείου, για τα απασχολούντο τις 
Περιφερειακές Υπηρεσίες θέματα. 

γ) Τμήμα Διοικητικών Ερευνών και Εξετάσεων. 

Η διενέργεια διοικητικών ερευνών και διοικητικών εξετάσεων σε 
υποβαλλόμενες καταγγελίες ή σε περιπτώσεις διαπιστουμένων κατά τον 
υπηρεσιακό έλεγχο αδικημάτων σε θέματα αρμοδιότητας των Υπηρε¬ 
σιών της Γ.Γ. ΕΣΥΕ, κατόπιν εντολής του Υπουργού ή εξουσιοδοτούμε¬ 
νου οργάνου και σε έκτακτες περιπτώσεις, μη επιδεχόμενες αναβολή, 
μετά από άμεση σχετική ενημέρωση και προφορική εντολή. 

Η κοινοποίηση των υποβαλλόμενων εκθέσεων, των επιθεωρησιακών 
ελέγχων, ή αποσπάσματα αυτών, στις κατά περίπτωση αρμόδιες υπη¬ 
ρεσιακές μονάδες και διατύπωση παρατηρήσεων επ’ αυτών. 

Η τήρηση αρχείου εκθέσεων επιθεωρητών, ως και κάθε άλλου στοι¬ 
χείου για την παρακολούθηση του επιθεωρησιακού και ανακριτικού έρ¬ 
γου. 

δ) Γραφείο Γραμματείας. 

Η τήρηση πρωτοκόλλου και αρχείου της Διεύθυνσης. Η ευθύνη για 
την δακτυλογράφηση, αναπαραγωγή και διακίνηση των εγγράφων, την 
υποδοχή και πληροφόρηση των συναλασσομένων με την Διεύθυνση και 
για την εν γένει γραμματειακή υποστήριξη των μονάδων και του προ¬ 
σωπικού της Διεύθυνσης. 

Άρθρο 2. 

ΣΥΣΤΑΣΗ ΚΛΑΔΟΥ ΕΠΙΘΕΩΡΗΤΩΝ 

Για την στελέχωση της κατά το προηγούμενο άρθρο συνιστωμένης 
Διεύθυνσης Επιθεώρησης, συνιστάται στη Γ.Γ. ΕΣΥΕ Κλάδος ΠΕ Επι¬ 
θεωρητών, ο οποίος περιλαμβάνει δέκα (10) θέσεις. Οι θέσεις του Κλά¬ 
δου αυτού προέρχονται από μεταφορά σ’ αυτόν αναγκαίων θέσεων των 
Κλάδων ΠΕ Στατιστικών οκτώ (8)·θέσεις και ΠΕ Οικονομικού δύο (2) 
θέσεις, με αντίστοιχη μείωση των θέσεών τους. 

2. Οι θέσεις του Κλάδου ΠΕ Επιθεωρητών, της Γ.Γ. ΕΣΥΕ πληρού- 
νται με μετάταξη υπηρετούντων υποιλλήλων στους Κλάδους από τους 
οποίους μεταφέρονται θέσεις, με δεκαετή τουλάχιστον υπηρεσία. 

Άρθρο 3. 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

1. Της Διεύθυνσης Εκπαίδευσης προΐσταται μόνιμος υπάλληλος του 
Κλάδου ΠΕ Στατιστικών. 

2. Των Τμημάτων της Διεύθυνσης Εκπαίδευσης προΐστανται μόνιμοι 
υπάλληλοι των Κλάδων ΠΕ Στατιστικών και ΠΕ Οικονομικού. 

3. Της Διεύθυνσης Επιθεώρησης, προΐσταται μόνιμος υπάλληλος του 
Κλάδου ΠΕ Επιθεωρητών. 

4. Των Τμημάτων της Διεύθυνσης Επιθεώρησης, προΐστανται μόνι¬ 
μοι υπάλληλοι των Κλάδων ΠΕ Επιθεωρητών. 

5. Μέχρι την συγκρότηση του Κλάδου ΠΕ Επιθεωρητών στη Διεύ¬ 
θυνση Επιθεώρησης τοποθετούνται προσωρινώς και προΐστανται αυτής 
και των Τμημάτων της μόνιμοι υπάλληλοι της Γ.Γ. ΕΣΥΕ, ανήκοντες 
στους Κλάδους ΠΕ Στατιστικών και ΠΕ Οικονομικού. 

Άρθρο 4. 

Η ισχύς του παρόντος αρχίζει από την δημοσίευσή του στην Εφημε¬ 
ρίδα της Κυβερνήσεως. 

Στον Αναπληρωτή Υπουργό Εθνικής Οικονομίας, αναθέτουμε την 
δημοσίευση και εκτέλεση του παρόντος Διατάγματος. 

Αθήνα, 27 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛ. ΕΘΝ. ΟΙΚΟΝΟΜΙΑΣ 

ΜΙΛΤΙΑΔΗΣ ΕΒΕΡΤ ΕΥΘ. ΧΡΙΣΤΟΠΟΥΛΟΥ 

Ο ΥΦΥΠΟΥΡΓΟΣ 

ΟΙΚΟΝΟΜΙΚΟΝ 

ΠΑΝ. ΔΕΛΗΜΗΤΣΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1097 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 166 (2) 

Μεταφορά έδρας συμβολαιογράφου από το Δήμο Αθηναίων στον Δήμο 

Ηλιούπολης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφος 3 και 4 του Νόμου 670/ 
1977 «Περί κωδικός συμβολαιογράφων (ΦΕΚ 232/25.8.1977 τ. Α’). 

2. Την αριθμ. 39α/24.9.1990 γνωμοδότηση της Ολομέλειας του 
Δικαστηρίου Πρωτοδικών Αθηνών που εκδόθηκε μετά την από 
26.6.1990 γνώμη του Διοικητικού Συμβουλίου του Συμβολαιογραφι¬ 
κού Συλλόγου Εφετείων Αθηνών Πειραιώς Αιγαίου Δωδεκανήσου και 

3. Την 109/1991 γνωμοδότηση του Συμβουλίου της Επικράτειας, 
με πρόταση του Αντιπροέδρου της Κυβέρνησης και Υπουργού Δικαιοσύ¬ 
νης αποφασίζουμε: 

Άρθρο μόνο 

Η έδρα μιάς από τις θέσεις συμβολαιογράφων του Ειρηνοδικείου 
Αθηνών μεταφέρεται από τον Δήμο Αθηναίων στο Δήμο Ηλιούπολης 
που υπάγεται στην ίδια Ειρηνοδικειακή περιφέρεια. 

Στον Αντιπρόεδρο της Κυβέρνησης και Υπουργό Δικαιοσύνης αναθέ¬ 
τουμε τη δημοσίευση και εκτέλεση του παρόντος Διατάγματος. 

Αθήνα, 12 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 167 (3) 

Σύσταση ειδικού αμίσθου Υποθηκοφυλακείου Ηράκλειας Σερρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 22 παρ. 3 του Ν. 3680/57 (Α' 56) «περί τροποποιή- 
σεως των περί συμβολαιογράφων και Υποθηκοφυλάκων διατάξεων 
κ.λ.π.». 

2. Το άρθρο 4 του Ν. 3805/57 (Α’ 260). 

3. Την υπ’ αριθμ. 3/12.10.90 γνωμοδότηση της Ολομέλειας 1 του 
Δικαστηρίου Πρωτοδικών Σερρών, και 

4. Την υπ’ αριθμ. 13/4.1.1991 γνωμοδότηση του Συμβουλίου Επι¬ 
κράτειας. 

Με πρόταση του Αντιπροέδρου της Κυβέρνησης και Υπουργού Δι¬ 
καιοσύνης, αποφασίζουμε: 

Άρθρο μόνον 

Συνιστάται ειδικό άμισθο Υποθηκοφυλακείο Ηράκλειας στην περιφέ¬ 
ρεια του Ειρηνοδικείου Ηράκλειας, με έδρα την Ηράκλεια Σερρών και 
περιφέρεια τον Δήμο Ηράκλειας και τις κοινότητες Αμμουδιάς, Αναγέν¬ 
νησης, Βαλτερού, Γεφυρουδίου, Δασοχώρίου μετά του συνοικισμού Ψω¬ 
μοτοπίου, Κοιμήσεως, Καρπερής, Λιμνοχωρίου, Ποντισμένου μετά του 
συνοικισμού Σιμώνα, Τυρολόης, Χρυσοχωράφων, Γονίμου, Μεγαλοχω- 
ρίου, Λιθστόπου και Χειμάρρου. 

Στον Αντιπρόεδρο της Κυβέρνησης και Υπουργό Δικαιοσύνης αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 12 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 168 (4) 

Σύσταση ειδικού άμισθου Υποθηκοφυλακείου Αβίας Καλαμάτας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 3 του άρθρου 22 του Ν. 3680/1957 
(ΦΕΚ 56/57, τ.Α') «περί τροποποιήσεως των περί συμβολαιογράφων 
και Υποθηκοφυλάκων διατάξεων κ.λ.π. 

2. Την 2/89 γνωμοδότηση της Ολομέλειας του Δικαστηρίου Πρω¬ 
τοδικών Καλαμάτας, κάι 

3) Την 345/90 γνωμοδότηση του Συμβουλίου Επικράτειας, με πρό¬ 
ταση του Αντιπροέδρου της Κυβέρνησης και Υπουργού Δικαιοσύνης, 
αποφασίζουμε: 

Άρθρο μόνον 

Συνιστάται ειδικό άμισθο Υποθηκοφυλακείο Αβίας, με έδρα την κοι¬ 
νότητα κάμπου, επαρχίας Καλαμάτας, Νομού Μεσσηνίας και περιφέ¬ 
ρεια την κατά την προηγούμενη της ισχύος του Ν.Δ. 100/1969 (ΦΕΚ 
31/Α/69) περιφέρεια του τέως Ειρηνοδικείου Αβίας. 

Στον Αντιπρόεδρο της Κυβέρνησης και Υπουργό Δικαιόσούνης ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 12 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
. -+- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 169 (5) 

Σύσταση ειδικού άμισθου Υποθηκοφυλακείου Ύδρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 3 του άρθρου 22 του Ν. 3680/1957 
(ΦΕΚ 56/57 τ Α') «περί τροποποιήσεως των περί Συμβολαιογράφων 
και Υπποθηκοφυλάκων διατάξεων κ.λ.π. 

2. Την 14/1990 γνωμοδότηση της-ολομέλειας του Πρωτοδικείου 

Πειραιά, και . 

3. Την 344/90 γνωμοδότηση του Συμβουλίου Επικράτειας, με πρό¬ 
ταση του Αντιπροέδρου της Κυβέρνησης και Υπουργού Δικαιοσύνης, 
αποφασίζουμε: 

Άρθρο μόνον 

Συνιστάται Ειδικό άμισθο Υποθηκοφυλακείο Ύδρας με έδρα τον 
Δήμο Ύδρας και περιφέρεια την περιφέρεια του Δήμου Ύδρας (επί της 
ομωνύμου νήσου). 

Στον Αντιπρόεδρο της Κυβέρνησης και Υπουργό Δικαιοσύνης αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 12 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

- =4 -— 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 170 (6) 

Ίδρυση τοπικών ιστορικών αρχείων Λοφίσης, Κορινθίοις, Πρεβέζης, 

Ηλείας, Μεσσηνίας, Ηρακλείου Κρήτης, Σοιλαμίνοις και Λέρου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 23 έως 32 του Α.Ν. 2027/39 (ΦΕΚ 448) 

β. του άρθρου 24 παράγρ. 5 του Ν. 1558/1985 (ΦΕΚ 137). 

2. Τις ομόφωνες αποφάσεις της Επιτροπής των Γενικών Αρχείων 

του κράτους, όπως διατυπώθηκαν στα πρακτικά με αριθμ, 1/ 
1.12.1988, 4/17.2.89, 11/19.12.89. 

3. Την Υ. 1140/1051173/1390/0001/9.7.90 απόφαση του 
Πρωθυπουργού και του Υπουργού Οικονομικών για ανάθεση αρμοδιο¬ 
τήτων στους Υφυπουργούς Οικονομικών (ΦΕΚ 420/Β/10.7.90). 

4. Την Η/2871/30.4.90 απόφαση του Πρωθυπουργού και του 
Υπουργού Εθνικής Παιδείας και Θρησκευμάτων για ανάθεση αρμοδιο¬ 
τήτων στους Υφυπουργούς Εθνικής Παιδείας και Θρησκευμάτων (ΦΕΚ 
296/Β/4.5.90). 

5. Τις αριθμ. 688/1990 και 122/1991 γνωμοδοτήσεις του Συμ¬ 
βουλίου της Επικράτειας με πρόταση των Υπουργών Προεδρίας της 
Κυβέρνησης και Εσωτερικών, και των Υφυπουργών Οικονομικών και 
Εθνικής Παιδείας κοίι θρησκευμάτων, αποφασίζουμε: 

Άρθρο 1 
Ίδρυση 

Ιδρύονται στο νομό Λαρίσης με έδρα τη Λάρισα, στο νομό Κορινθίας 
με έδρα την Κόρινθο, στο νομό Πρεβέζης με έδρα την Πρέβεζα, στο νομό 
Ηλείας με έδρα τον Πύργο, στο νομό Μεσσηνίας με έδρα την Καλαμάτα, 
στο νομό Ηρακλείου με έδρα το Ηράκλειο και στη Σαλαμίνα και τη 
Λέρο, Τοπικά Ιστορικά Αρχεία, υπαγόμενα στη δικαιοδοσία του 
ΥΠΕΠΘ και εξαρτώμενα από τα Γενικά Αρχεία του Κράτους ως απο¬ 
κεντρωμένες υπηρεσίες αυτών. 

Άρθρο 2 

Εποπτική Επιτροπή 

Σε κμθένα από τα παραπάνω Τοπικά Ιστορικά Αρχεία συνιστάται και 
λειτουργεί Εποπτική Επιτροπή σύμφωνα με τις διατάξεις του άρθρου 29 
του Α.Ν. 2027/39, όπως αυτό συμπληρώθηκε με νεώτερες διατάξεις 

κατ’ εξουσιοδότηση της παρ. 2 του άρθρου 4 του Ν. 1232/1982. 

. , „ . * 

Άρθρο 3 

Συγκέντρωση και επιλογή ιστορικών εγγράφων. 

Στα ιδρυόμενα Τοπικά ιστορικά Αρχεία εισάγονται ιστορικά έγγραφα 
που σώζονται στους οικείους νομούς ή περιοχές της χώρας και τα διά¬ 
φορα αρχεία ττου παραχωρούνται από δημόσιες, εκκλησιαστικές, δημο¬ 
τικές, κοινοτικές αρχές ή και από ιδώτες και τα οποία έχουν σχέση με 
τους πιο πάνω νομούς ή περιοχές και χαρακτηρίζονται ή κρίνονται ως 
Δημόσια Αρχεία, σύμφωνα με τις διατάξεις του άρθρου 2 του Α.Ν. 
2027/39. .· 

Η επιλογή των ιστορικών αυτών εγγράφων και κειμηλίων της προη¬ 
γούμενης παραγράφου γίνεται από Τριμελή Επιτροπή, που συγκροτεί¬ 
ται με απόφαση του οικείου Νομάρχη και αποτελείται από τον Προϊστά¬ 
μενο του Τοπικού Ιστορικού Αρχείου, ένα δημόσιο υπάλληλο και ένα φι¬ 
λόλογο καθηγητή ή ιδιώτη ιστορικό: 

Η θητεία της τριμελούς αυτής επιτροπής έχει πρόσκαιρο χαρακτήρα 
και λήγει μετά την περάτωση του έργου της. 

Στην Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 27 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΜΙΛΤΙΑΔΗΣ ΕΒΕΡΤ ΣΩΤ. ΚΟΥΒΕΛΑΣ 

ΥΦΥΠΟΥΡΓΟΣ - ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣ/ΜΑΤΟΝ 

ΠΑΝ. ΔΕΛΗΜΗΤΣΟΣ ΚΑΛΛΙΟΠΗ Α. ΜΠΟΥΡΔΑΡΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 171 (7) 

Ίδρυση θέσεων Ειδικού Εκπαιδευτικού Προσωπικού (Ε.Ε.Π.) και Ειδι¬ 
κού Διοικητικού Τεχνικού Προσωπικού (Ε.Δ.Τ.Π.) στο Πανεπιστή¬ 
μιο Θεσσαλονίκης. . 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: "· 

1. Τις διατάξεις: 

α. Των άρθρων 11 παρ. 2 και 50 παρ. 1 και 6 του ν. 1268/1982 
«Δομή και λειτουργία των Α.Ε.Ι.» Α 87)· 
β. Του άρθρου70παρ. 12τουν. 1566/85 «Δομή και λειτουργία της 
Πρωτοβάθμιας και Δευτεροβάθμιας Εκπαίδευσης και άλλες διατάξεις» 

(Α 167). 

γ. Της απόφασης Η/2871/1990 «Ανάθεση αρμοδιοτήτων στους 
Υφυπουργούς Εθνικής Παιδείας και Θρησκευμάτων Βασίλειο Μπεκίρη 
και καλλιόπη (κέλλυ) Μπουρδάρα» (Β 296). 

2. Τη γνώμη του Πρυτανικού Συμβουλίου του Πανεπιστημίου Θεσσα¬ 
λονίκης (συνεδρίαση 428/5.3.1990) 

3. Το έγγραφο του Υπουργείου Εθνικής Παιδείας και θρησκευμά¬ 

των Β1/209/24.5.1990, με το οποίο ζητήθηκε να διατυπώσει· τη 
γνώμη του το Συμβούλιο Ανώτατης Παιδείας και ότι έχει παρέλθει 
άπρακτη η προθεσμία που ορίζουν οι διατάξεις του άρθρου 50 παρ. 3 
του ν. 1268/1982. ' . . 

4. Την 136/199.1-γνωμοδότηση του Συμβουλίου της Επικράτειας 
με πρόταση της Υφυπουργού Εθνικής Παιδείας και Θρησκευμάτων, 
αποφασίζουμε: 

Άρθρο μόνο 

1. Ιδρύονται στο Πανεπιστήμιο Θεσσαλονίκης τριάντα έξι (36) θέσεις 
Ειδικού Εκπαιδευτικού Προσωπικού (Ε.Ε.Π.), για τη διδασκαλία μα¬ 
θημάτων του προγράμματος σπουδών των τμημάτων, σύμφωνα με το 
άρθρο 21 του Ν. 1268/82 και είκοσι μία (21) θέσεις Ειδικού Διοικητι¬ 
κού Τεχνικού Προσωπικού (Ε.Δ.Τ.Π.), οι οποίες κατανέμονται στις κα¬ 
τωτέρω αναφερόμενες μονάδες, ως ακολούθως: 

ΘΕΣΕΙΣ 
Ε.Ε.Π. Ε.Δ.Τ.Π, 

Α.Τ. Α.Ρ. Μ.Ε. 

α. Τμήμα φιλολογίας 4 

β. Τμήμα Φιλοσοφίας Παιδαγωγικής και Ψυχο¬ 
λογίας 4 ■ 

γ. Τμήμα Αγγλικής γλ&οσας και Φιλολογίας 
58. Τμήμα Ιταλικής γλώσσας και Φιλολογίας 2 - 2 

ε. Τμήμα Δασολογίας και φυσικού Περιβάλλοντος 1 

στ. Τμήμα Πολιτικών Μηχανικών 5 2 3 5 

ζ. Τμήμα Αρχιτεκτόνων Μηχανοιών 2 

η. Τμήμα Μηχανολόγων Μηχανικών 2 

8. Τμήμα Ηλεκτρολόγων Μηχανικών 5 

ι. Τμήμα Αγρονόμων και Τοπογράφων Μηχανικών 5 

ια. Τμήμα Χημικών Μηχανικών 2 2 3 

Σύνολο: 36 6 5 10 

2. Οι θέσεις Ειδικού Διοικητικού Τεχνικού προσωπικού διέπονται 
από τις διατάξεις του Π.Δ. 484/1984 (Α.173). 

Στην Υφυπουργό Εθνικής Παιδείας και θρησκευμάτων αναθέτουμε 
τη δημοσίευση καίι εκτέλεση του παρόντος διατάγματος. 

Αθήνα, 27 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΛΛΙΟΠΗ Α. ΜΠΟΥΡΔΑΡΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ, 172 (8) 

Εισαγωγή σπουδαστών στο πρώτο έτος σπουδών των σχολών ή τμημά¬ 
των της παραγρ. του άρθρου 1 του Ν. 1351/1983 με το σύστημα 
των γενικών εξετάσεων, διενέργεια γενικών εξετάσεων, ορισμός βα¬ 
σικών μαθημάτων (ΦΕΚ Α-24), 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1771/1988 (ΦΕΚ Α-71). 

2. Την αριθμ. Η/2871/30.4.1990 απόφαση του Πρωθυπουργού 
και του Υπουργού Εθνικής Παιδείας και Θρησκευμάτων για την ανά¬ 
θεση αρμοδιοτήτων στους Υφυπουργούς (ΦΕΚ Β-296). 

3. Την αριθμ. 221/1991 γνωμοδότηση του Συμβουλίου της Επι¬ 
κράτειας με πρόταση της Υφυπουργού Εθνικής Παιδείας και θρησκευ¬ 
μάτων αποφασίζουμε: 

Άρθρο 1 

Τα εδάφια α και β της παραγράφου 4 του άρθρου 4 του Π.Δ. 57/ 
1990 (ΦΕκ 24-Α) αντικαθίστανται ως ακολούθως: 

α) Σε περίπτωση που ο υποψήφιος έχει δηλώσει περισσότερες από 
εξήντα (60) προτιμήσεις ακυρώνονται οι επιπλέον προτιμήσεις σύμ¬ 
φωνα με την αύξουαα σειρά αρίθμησης. Όταν ο υποψήφιός για εισα¬ 
γωγή στα Τ.Ε.Ι. προέρχεται από τμήμα ειδίκευσης Τ.Ε.Λ. ή από κλάδο 
προεπαγγελματικής κατάρτισης Ε.Π.Λ. και έχει δηλώσει προτίμηση σε 
περισσότερες από δύο (2) ομάδες, τότε ακυρώνονται οι προτιμήσεις της 
τρίτης ομάδας κατά αύξουσα σειρά αρίθμησης των ομάδων. 

β) Σε περίπτωση που υπάρχουν όμοιες αριθμητικές ενδείξεις στις 
προτιμήσεις του υποψηφίου στο μηχανογραφικό του δελτίο, αυτές λαμ¬ 
βάνουν αύξουσα διαδοχική σειρά αρίθμησης. Αυτό γίνεται με την αύ¬ 
ξηση κατά μία (1) μονάδα της δεύτερης από τις όμοιες ενδείξεις και των 
επομένων όμοιων και υπόλοιπων προτιμήσεων κατά τόσες μονάδες, 
ώστε όλες οι ενδείξεις προτίμησης να έχουν τελικά αύξουσα διαδοχική 
σειρά αρίθμησης. 

Άρθρο 2 

1. Τα άρθρα 5, 6, 7, 8 και 9 του ίδιου Π.Δ. καταργούνται. 

2. Το εδάφιο γ' του άρθρου 10 του ίδιου Π.Δ. που αναφέρεται σε τμή¬ 
ματα της 1ης δέσμης καταργείται. 

3. Η φράση «Τα Αρχαία Ελληνικά» της 3ης δέσμης του ίδιου άρθρου 
αντικαθίσταται ως ακολούθως: «Τα ΑΡΧΑΙΑ ΕΛΛΗΝΙΚΑ με εξαίρεση 
τα τμήματα επικοινωνίας και μέσων μαζικής ενημέρωσης, για τα οποία 
ορίζεται το μάθημα της ΙΣΤΟΡΙΑΣ». 

4. Το εδάφιο β του ίδιου άρθρου που αναφέρεται σε τμήματα της 4ης 
δέσμης, καθώς και η τελευταία περίοδος του ίδιου άρθρου που αναφέρε- 
ται στο τμήμα μουσικών σπουδών καταργούνται. 

Άρθρο 3 

1. Στο τέλος της παραγράφου 3 του άρθρου 18 του ίδιου Π.Δ. προ¬ 
στίθενται τα ακόλουθα: 

ΚΟΛΥΜΒΗΣΗ (50 μέτρα ελεύθερο) 


Βαθμός 

Επίδοση αγοριών 

Επίδοση κοριτσιών 

20 

έως 29Ό 

έως 3ΙΌ 

19 

29"1-30"Ό 

3ΓΊ-32Ό 

18 

3071-3 Γ0 

32"1-33Ό 

17 

31-1-32'Ό 

33Ί-34Ό 

16 

32"1-33Ό 

34"1-35Ό 

15 

33"1-34Ό 

35"1-36Ό 

14 

34"1-35Ό 

36"1-37Ό 

13 

35"1-36Ό 

37"1-38Ό 

12 

36”1-37"0 

38"1-39Ό 

11 

37"1-38Ό 

39Ί-40Ό 

10 

38 "1-39Ό 

40"1-4ΓΌ 

9 

39"1-40"0 

4ΓΊ-42Ό 

8 

40"1-41Ό 

42"1-43Ό 

7 

41”1-42"0 

43"Ί-44Ό 

6 

42"1-43"0 

44"1-45Ό 

5 

43"1-44Ό 

45"1-46Ό 

4 

44”1-45Ό 

46"1-47Ό 

3 

45"1-46"0 

47"1-48Ό 


2 46"1-47"0 48”1-49Ό 

1 4ΓΊ-48Ό 49"1-50"0 

0 48"1 καί άνω 50"1 και άνω 

< , , ** 

2. Η παράγραφος-5 του άρθρου 18 του ίδιου Π.Δ. αντικαθίστα¬ 
νται ως ακολούθως: 

«5. Ο υποψήφιος με την αίτησή του στην Επιτροπή υγειονομικής' 
εξέτασης και πρακτικής δοκιμασίας δηλώνει τα τρία (3) από τα τέσ- \ 
σέρα (4) αγωνίσματα της παραγράφου 3 στα οποία επιθυμεί να εξε- ; 
ταατεί. Η δήλωσή του αυτή δεν μπορεί να τροποποιηθεί κατά τη 
διάρκεια εξέτασης των αγώνισμάτων. Η μη συμμετοχή του υποψή¬ 
φιου σε αγώνισμα πρακτικής δοκιμασίας, απ’ αυτά στα οποία δή¬ 
λωσε με την αίτησή του ότι θα εξεταστεί, σημειώνεται με την ένδειξη 
ΑΠΟΥΣΙΑ και για την εξαγωγή του μέσου όρου υπολογίζεται ως 
βαθμός το μηδέν(Ο). Ο υποψήφιος για να έχει δικαίωμα επιλογής, 
πρέπει να έχει συμμετοχή σ’ ένα τουλάχιστον αγώνισμα». 

Άρθρο 4 

Το άρθρο 19 του ίδιου Π.Δ. αντικαθίσταται ως ακολούθως: 

«1. Σε περίπτωση που ο απόφοιτος από τμήμα-· ειδικότητας 
Τ.Ε.Λ. ή από κλάδο προεπαγγελματικής κατάρτισης Ε.Π.Λ. δηλώ¬ 
νει τμήματα Τ.Ε.Ι. χωρίς γενικές εξετάσεις και είναι κάτοχος και 
άλλου τίτλου απόλυσης, για την εισαγωγή του λαμβάνεται υπόψη ο 
τίτλος εκείνος τον οποίο καταθέτει ο υποψήφιος στην οικεία επι¬ 
τροπή συγκέντρωσης και ελέγχου δικαιολογητικών του λυκείου. 

2. Σε περίπτωση που λείπει ο βαθμός της τελευταίας τάξης του 
λυκείου σε μαθήματα που λαμβάνονται υπόψη για επιλογή σε από¬ 
φοιτους από τμήματα ειδικότητας Τ.Ε.Λ. της προηγούμενης παρα¬ 
γράφου, τότε ως βαθμός στα μαθήματα αυτά θεωρείται ο μέσος γε¬ 
νικός βαθμός του τίτλου απόλυσης, στρογγυλοποιημένος στον πλη- 
σιέστερο ακέραιο αριθμό. Στην περίπτωση που τό κλασματικό μέρος 
είναι 1/2, τότε στρογγυλοποιείται πρός τα άνω». ν · 

Άρθρο 5 , : 

1. α) Το εδάφιο β της παραγράφου 6 του άρθρου 27 του ίδιου 
Π.Δ. αντικαθίσταται ως ακολούθως: 

« β.) Οι οριζόμενοι ιατροί πρέπει να παρευρίσκονται στο Ε.Κ. ή 

Ε.Π. καθ’ όλη τη διάρκεια των εξετάσεων»: 

β) Στο τέλος της παραγράφου 5 του άρθρου 27, του ίδιου Π.Δ. 
προστίθεται η ακόλουθη περίοδος: , 

«Η διακίνηση των γραπτών δοκιμίων μπορεί να γίνεται καϊ με 
αυτοκίνητα της Νομαρχίας με συνοδεία πάντοτε εκπαιδευτικού λει¬ 
τουργού και αστυνομικού οργάνου. Στην περίπτωση αυτή ο ορισμός 
των οδηγών αυτοκινήτων γίνεται με απόφαση του οικείου' Νο- 
μάρχη». . ; · ' 

γ) Στο τέλος του άρθρου 29 του ίδιου Π.Δ. προστίθεται παράγρα¬ 
φος 4 που έχει ως ακολούθως: 

«4. Στην περίπτωση πού αντικειμενικοί λόγοι το επιβάλλουν μπο¬ 
ρούν να χρησιμοποιούνται επιτηρητές που προέρχονται από άλλο 
Νομό, οριζόμενοι με απόφαση του Νομάρχη της έδρας των μετακι- 
νουμένων, μετά από πρότασή των οικείων προϊσταμένων των διευ¬ 
θύνσεων Δευτεροβάθμιας εκπαίδευσης. Η εκτός έδρας μετακίνησή 
τους και πέραν των επιτρεπόμενων ημερών "γίνεται με απόφαση του 
ίδιου Νομάρχη». 

Άρθρο 6 

Η παράγραφος 2 του άρθρου 34 του ίδιου Π.Δ. αντικαθίσταται 
ως εξής: 

«2. Τα μέλη των επιτροπών ορίζονται με απόφαση του προϊστα¬ 
μένου της οικείας Διεύθυνσης ή Γραφείου Δευτεροβάθμιας Εκπαί¬ 
δευσης. . 

Κάθε επιτροπή αποτελούν: 

α) Ο προϊστάμενος φυσικής αγωγής ή ο νόμιμος αναπληρωτής 
του με βαθμό Α’ ή ένας καθηγητής φυσικής αγωγής με βαθμό Α' ως 
πρόεδρος. 

β) Μέχρι πέντε (5) σχολίατροι ή ιατροί του δημοσίου. 

γ) Μέχρι δώδεκα (12) καθηγητές φυσικής αγωγής με βαθμό Α" 
ή Β', πού υπηρετούν σε σχολεία δευτεροβάθμιας εκπαίδευσης του νο¬ 
μού. Τα τέσσερα (4) τουλάχιστον από τα δώδεκα (12) αυτά μέλη θα 
προέρχονται από καθηγητές φυσικής αγωγής που υπηρετούν σε άλ¬ 
λους νομούς και ορίζονται με απόφαση του προϊσταμένου της διεύ¬ 
θυνσης ή του γραφείου δευτεροβάθμιας εκπαίδευσης της οικείας πε¬ 
ριφέρειας που υπηρετούν. 

Οι νομοί απ’ τους οποίους θα προέρχονται οι παραπάνω τέσσερις 

(4) καθηγητές φυσικής αγωγής θα καθορίζονται με απόφαση του οι¬ 
κείου προϊσταμένου της διεύθυνσης ή του γραφείου δευτεροβάθμιας εκ¬ 
παίδευσης της έδρας που λειτουργεί κάθε^ επιτροπή. 

'Οταν ο αριθμός των υποψηφίων είναι μεγαλύτερος από τριακόσια 
(300), μπορεί να ορίζονται με την παραπάνω απόφαση, τρεις (3) καθη¬ 
γητές φυσικής αγωγής και δύο (2) σχολίατροι ή ιατροί του δημοσίου για 
κάθε εκατό (100) επιπλέον υποψηφίους. 

Με απόφαση του προέδρου της επιτροπής, ορίζεται εκπαιδευτικός 
λειτουργός ως γραμματέας και μέχρι οκτώ (8) εκπαιδευτικοί λειτουρ¬ 
γοί δευτεροβάθμιας εκπαίδευσης ή διοικητικοί υπάλληλοι που υπηρε¬ 
τούν στην έδρα του νομού, ως βοηθοί γραμματείς. 

Για την υποβοήθηση του έργου των επιτροπών μπορεί με απόφασή 
του ο πρόεδρος κάθε μιας να ορίσει μέχρι οκτώ (8) υπαλλήλους από το 
βοηθητικό ή υπηρετικό προσωπικό των δημοσίων υπηρεσιών ή 
Ν.Π.Δ.Δ. ή Ν.Π.Ι.Δ. ή των γυμναστηρίων ή ιδιώτες. Ο ορισμός υπαλ¬ 
λήλων Ν.Π.Ι.Δ. ή ιδιωτών γίνεται μόνο αν αυτοί έχουν προσληφθεί βά¬ 
σει της περίπτωσης γ’ του άρθρου 1 του Ν. 993/1979 (Α' 281). 

Στην Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση και εκτέλεση του παρόντος Π. Διατάγματος. 

Αθήνα, 27 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΛΛΙΟΠΗ Α. ΜΠΟΥΡΔΑΡΑ 
-+-- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 173 (9) 

Ίδρυση Πυροσβεστικού Σταθμού Δ’ Τάξης στο Δήμο Καλαμπάκας του 
Νομού Τρικάλων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της περίπτωσης β της παραγράφου 1 και της παραγράφου 7 του 
άρθρου 11 του Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152) όπως αντικαταστάθηκε το άρθρο αυτό με την παράγραφο 
1 του άρθρου 1 του Ν. 1590/1986 (Α' 49). 

β) Της παραγράφου 2 του άρθρου 1 του Ν. 1590/1986 «Τροποποί¬ 
ηση διατάξεων του Ν. 1481/1984 «Οργανισμός Υπουργείου Δημόσιας 
Τάξης και άλλες διατάξεις» (Α' 49). 

γ) Των παραγράφων 3 και 4 του άρθρου 4 του Π.Δ. 371/1987 
«Αναδιοργάνωση των Υπηρεσιών του Πυροσβεστικού Σώματος» (Α' 
166). 

δ) Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α' 51). 

ε) Την Υ. 1140/1051173/1390/0001/9.7.1990 Κοινή Από¬ 
φαση του Πρωθυπουργού και Υπουργού Οικονομικών για «Ανάθεση αρ¬ 
μοδιοτήτων στον Υφυπουργό Οικονομικών» (Β' 420). 

2. Την 660/1990 Γνωμοδότηση του Συμβουλίου της Επικράτειας, 
μετά από πρόταση του Υφυπουργού Οικονομικών και Υπουργού Δημό¬ 
σιας Τάξης, αποφασίζουμε: 

Άρθρο μόνο 

1. Ιδρύεται Πυροσβεστικός Σταθμός Δ' τάξης στο Δήμο Καλαμπά¬ 
κας του νομού Τρικάλων. 

2. Για την ίδρυση του Πυροσβεστικού Σταθμού συνιστώνται στο Πυ¬ 
ροσβεστικό Σώμα οι προβλεπόμενες από την παράγραφο 4 του άρθρου 
4 του Π.Δ. 371/1987 (Α' 166) οργανικές θέσεις. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση αυτού του Διατάγματος. 

Αθήνα, 27 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΠΑΝΑΓ. ΔΕΛΗΜΗΤΣΟΣ ΙΩΑΝΝΗΣ ΒΑΣΙΛΕΙΑΔΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 174 (10) 

Τροποποίηση του Π.Δ. 385/1986 «Σύσταση Ανώνυμης Εταιρείας με 

την επωνυμία «ΕΤΑΙΡΕΙΑ ΤΕΧΝΟΛΟΓΙΚΗΣ ΑΝΑΠΤΥΞΗΣ 

ΚΛΩΣΤΟΫΦΑΝΤΟΥΡΓΙΑΣ ΕΝΔΥΣΗΣ ΚΑΙ ΙΝΩΝ» (ΦΕΚ 168 

Α/30.10.86) δι’ αντικαταστάσεως του άρθρου 2 αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 παρ. 5 του Ν. 1514/1985 «Ανάπτυξη 
της Επιστημονικής και Τεχνολογικής Έρευνας» (ΦΕΚ 13 Τεύχος Α'). 

2. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

3. Τις διατάξεις της παρ. 6 του άρθρου 25 του Ν. 1733/87 «Μετα¬ 
φορά τεχνολογίας, εφευρέσεις, τεχνολογική καινοτομία και σύσταση 
Επιτροπής Ατομικής Ενέργειας» (ΦΕΚ 171 Α'). 

4. Τη με αριθ. Υ. 1201/15.1.91 (ΦΕΚ Β' 10) απόφαση του Πρω- «, 
θυπουργού. 

5. Τη με αριθ. 52/1991 γνωμοδότηση του Συμβουλίου της Επικρά¬ 
τειας με πρόταση του Αναπληρωτή Υπουργού Εθνικής Οικονομίας και 
του Υπουργού Βιομηχανίας, Ενέργειας και Τεχνολογίας, αποφασί¬ 
ζουμε: 

Άρθρο Μόνο 

Το άρθρο 2 του Π.Δ. 385/1986 «Σύσταση Ανώνυμης Εταιρείας με 
την επωνυμία «ΕΤΑΙΡΕΙΑ ΤΕΧΝΟΛΟΓΙΚΗΣ ΑΝΑΠΤΥΞΗΣ ΚΛΩ¬ 
ΣΤΟΫΦΑΝΤΟΥΡΓΙΑΣ ΕΝΔΥΣΗΣ ΚΑΙ ΙΝΩΝ» (ΦΕΚ 168 Α'), αντι¬ 
καθίσταται ως εξής: 

Άρθρο 2 
Έδρα 

Έδρα της Εταιρείας ορίζεται η Καλλιθέα Αττικής, με απόφαση του 
Διοικητικού Συμβουλίου είναι δυνατό να ιδρύονται παραρτήματα. Πρα¬ 
κτορεία και υποκαταστήματα και να καθορίζεται ο τρόπος οργάνωσης. 

Στον Υπουργό Βιομηχανίας, Ενέργειας και Τεχνολογίας αναθέτουμε 
τη δημοσίευση και εκτέλεση του διατάγματος αυτού. 

Αθήνα, 12 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ 

ΕΘΝΙΚΗΣ ΟΙΚΟΝΟΜΙΑΣ · ΤΕΧΝΟΛΟΓΙΑΣ 

ΕΥΘ. ΧΡΙΣΤΟΔΟΥΛΟΥ ΣΤΑΥΡΟΣ ΔΗΜΑΣ 

- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 175 (11) 

Καθιέρωση διανομαρχιακής υπεραστικής επιβατικής οδικής γραμμής 
μεταξύ των πόλεων Καλαμάτας - Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 30 του Ν. 588/77 «Περί Οργανώσεως 
των αστικών συγκοινωνιών Πρωτευούσης και άλλων τινών διατάξεων» 
(ΦΕΚ 148/Α/1977). 

2. Την με αριθμό 216/13.9.90 Πράξη του Διοικητικού Συμβουλίου 
του ΚΤΕΛ Ν. Μεσσηνίας καθώς και την με αριθμό 13947/5.11.90 ει¬ 
σήγηση του Νομάρχη Μεσσηνίας. 

3. Την με αριθμό 191/1991 γνωμοδότηση του Συμβουλίου της 
Επικράτειας με πρόταση του Υπουργού Μεταφορών και Επικοινωνιών, 
αποφασίζουμε: 

Άρθρο μόνο 

Καθιερώνεται υπεραστική επιβατική οδική γραμμή μεταξύ των Πό¬ 
λεων Καλαμάτας - Θεσσαλονίκης μέσω Τριπόλεως - Αθηνών - Λαμίας - 
Λάρισας - Κατερίνης, η εκμετάλλευση της οποίας ανατίθεται στο ΚΤΕΛ 
Νομού Μεσσηνίας. , , 

Στον Υπουργό Μεταφορών και Επικοινωνιών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 27 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ „ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ' 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 176 (12) 

Καθιέρωση διανομαρχιακής υπεραστικής επιβατικής οδικής γραμμής 
μεταξύ των πόλεων Ιωαννίνων και Αθηνών, μέσω Κατάρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 30 του Ν. 588/77 «Περί Οργανώσεως 
των αστικών συγκοινωνιών Πρωτευοΰσης και άλλων τινών διατάξεων» 
(ΦΕΚ 148/Α/1977). 

2. Την με αριθμό 377/4.5.90 Πράξη του Διοικητικού Συμβουλίου 
του ΚΤΕΛ Ν. Ιωαννίνων καθώς και την με αριθμό 14429/19.9.90 ει¬ 
σήγηση του Νομάρχη Ιωαννίνων. 

3. Την με αριθμό 190/1991 γνωμοδότηση του Συμβουλίου της 
Επικράτειας με πρόταση του Υπουργού Μεταφορών και Επικοινωνιών, 
αποφασίζουμε: 

Άρθρο μόνο 

Καθιερώνεται υπεραστική επιβατική οδική γραμμή μεταξύ των Πό¬ 
λεων Ιωαννίνων και Αθηνών μέσω Κατάρας - Καρδίτσας - Δομοκού - 
Λαμίας και Καμμένων Βούρλων, η εκμετάλλευση της οποίας ανατίθε¬ 
ται στο ΚΤΕΛ Νομού Ιωαννίνων. 

Στον Υπουργό Μεταφορών και Επικοινωνιών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 27 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Α ΠΟΦΑΣΕΙ Σ 

' (13) 

Πράξη Διοικητική αριθ. 1927/23.4.91 
(Άρθρο 1 του Ν. 1266/82) 

Κατάργηση της ΠΔ/ΤΕ 779/26.5.86 όπως ισχύει. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Την ΠΔ/ΤΕ 779/26.5.86 με την οποία καθορίζεται σε 5 μήνες 
το ανώτατο όριο διάρκειας των πιστώσεων που επιτρέπεται να παρέχουν 
οι χρηματοδοτούμενες επιχειρήσεις κατά την πώληση προϊόντων ή την 
παροχή υπηρεσιών σε άλλες επιχειρήσεις. 

γ) Τις νομισματικές και πιστωτικές συνθήκες που επικρατούν σή¬ 
μερα, αποφάσισε τα ακόλουθα: 

Καταργείται το ανώτατο όριο διάρκειας των πιστώσεων που επιτρέ¬ 
πεται να παρέχουν οι χρηματοδοτούμενες από το τραπεζικό σύστημα 
επιχειρήσεις κατά την πώληση προϊόντων ή την παροχή υπηρεσιών σε 
άλλες επιχειρήσεις. 

Οι διατάξεις της ΠΔ/ΤΕ 779/26.5.86, όπως έχει τροποποποιηθεί 
παύουν να ισχύουν. 


Η απόφαση αυτή να δημοσιευθεί στην Εφημερίδα της Κυβερνήσεως. 

0 Διοικητής 
ΔΗΜ. ΧΑΛΙΚΙΑΣ 

—♦-- 

(14) 

Πράξη Διοικητική αριθ. 1928/23.4.91 
• (Άρθρο 1 του Ν. 1266/82) 

Ανάθεση στην Επιτροπή Συναλλάγματος αρμοδιότητας για την εξέταση 
αιτημάτων έκδοσης εγγυητικών επιστολών σε συνάλλαγμα που δεν 
προβλέπονται στην ΠΔ/ΤΕ 1898/91. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Την ΠΔ/ΤΕ 336/29.2.84, όπως ισχύει, σχετικά με τη σύσταση 
Επιτροπών στην Τράπεζα της Ελλάδος για την άσκηση αρμοδιοτήτων 
σύμφωνα με τις διατάξεις του άρθρου 1 του Ν. 1266/82. 

γ) Την ΠΔ/ΤΕ 1898/8.2.91 σχετικά με την έκδοση εγγυητικών 
επιστολών σε συνάλλαγμα και μετατρέψιμες δραχμές, αποφάσισε να 
αναθέσει στην Επιτροπή Συναλλάγματος την αρμοδιότητα να εξετάζει 
αιτήματα για έκδοση εγγυητικών επιστολών σε συνάλλαγμα και μετα¬ 
τρέψιμες δραχμές που δεν εμπίπτουν στις διατάξεις της ΠΔ/ΤΕ 1898/ 
8.2.91 και δεν απαγορεύονται ρητά από άλλες διατάξεις. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
ΔΗΜ. ΧΑΛΙΚΙΑΣ 

-ψ- 

Α ΝΑΚΟΙΝΩΣΕΙ Σ 

(15) 

Ανακοίνωση για τη θέση σε ισχύ της Συμφωνίας για την τροποποίηση 
της μεταξύ της Ελληνικής και Κυπριακής Δημοκρατίας Συμφωνίας 
Διεθνών οδικών Μεταφορών. 

Ο ΥΠΟΥΡΓΟΣ ΕΞΩΤΕΡΙΚΩΝ " 

Το Υπουργείο Εξωτερικών ανακοινώνει ότι η Συμφωνία για την τρο¬ 
ποποίηση της μεταξύ της Ελληνικής και Κυπριακής Δημοκρατίας Συμ¬ 
φωνίας οδικών μεταφορών της 1ης Φεβρουάριου 1978, η οποία υπο¬ 
γράφηκε στην Λευκωσία στις 16 Φεβρουάριου 1990 και κυρώθηκε με 
τον υπ’ αριθ. 1936/1991 Νόμο, ο οποίος δημοσιεύτηκε στο υπ’ αριθ. 
35 Φύλλο της Εφημερίδας της Κυβερνήσεως Τεύχος Α της 13ης Μαρ¬ 
τίου 1991, θα τεθεί σε ισχύ, σύμφωνα με την διάταξη του άρθρου 2 αυ¬ 
τής, την 17η Μαΐου 1991. 

Αθήνα, 23 Απριλίου 1991 

Με εντολή Υπουργού 

Ο Προϊστάμενος 
Κ. Π. ΟΙΚΟΝΟΜΙΔΗΣ 

-ψ- 

ΔΙΟΡΘΩΣΕΙΣ ΣΦΑΛΜΑΤΩΝ 

(16) 

Στο Π.Δ. 110/13.3.91, «Τροποποίηση, συμπλήρωση, αντικατά¬ 
σταση διατάξεων του από 13/15.6.57 Β.Δ/τος «περί ιδρύσεως Επι¬ 
κουρικού Ταμείου Χωροφυλακής» όπως αυτό συμπληρώθηκε, τροπο¬ 
ποιήθηκε ή αντυμίταστάθηκε μεταγενέστερα με τα Π.Δ. 428/1976 (Α 
163) και 312/1987 (Α’ 149) που δημοσιεύτηκε στο ΦΕΚ 45/τ. Α’/ 
18,3.91, γίνονται οι παρακάτω διορθώσεις: 

Στο άρθρο 2 και στην επικεφαλίδα των τροποποιούμενων διατάξεων 
■ αντί του εσφαλμένου: «οι παράγραφοι ΙΑ και Β...» διορθώνονται στο 
ορθό: «οι παράγραφοι ΙΑ και 8...». 

Στο άρθρο 2 και στην παράγραφο ΙΑ μετά την λέξη «... μεριδιού- 
χους», να μπει τελεία (.) και στον προτελευταίο στίχο μετά τη φράση: 

■ «... κατώτερος δε αυτών» προστίθεται η λέξη «δεν», σε τρόπο ώστε η 

φράση να διαμορφωθεί ως εξής: «κατώτερος δε αυτών δεν λαμβάνεται 
υπόψη κατά την προσμέτρηση». 

(Από το Τπ. Υγείας, Πρόνοιας και Κοιν. Ασφαλίσεων) 

- ♦- 


Στο άρθρο 1 στην τρίτη παράγραφο του προστιθέμενου εδαφίου στ, 
στο πρώτο στίχο και μετά τη φράση, η εξόφληση του ποσού προστί¬ 
θεται η λέξη «αυτού» σε τρόπο ώστε η φράση να διαμορφωθεί ορθά 
ως εξής: 


(17) 

Στο Π.Δ. 111/13.3.91 «Τροποποίηση και συμπλήρωση του Π.Δ/ 
τος 35/88 «Κανονισμός Παροχών του Κλάδου Επικουρικής Ασφά¬ 
λισης του ταμείου Αρωγής προσωπικού ΟΤΕ» που δημοσιεύτηκε στο 
ΦΕΚ 45/τ.Α/18.3.91, γίνεται η παρακάτω διόρθωση: 


«Η εξόφληση του ποσού αυτού της εξαγοράς γίνεται είτε εφάπαξ με 
έκπτωση 10% ... που καταβάλλεται κάθε φορά». 

ο - 

(Από τη Γεν. Γραμματεία Κοιν. Ασφαλίσεων του'Υπ. Υγείας, Πρόνοιας 
και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


